EELNÕU



*RAKVERE VALLAVOLIKOGU*

**MÄÄRUS**

Sõmeru 21.oktoober 2020

**Rakvere valla koolide hoolekogude moodustamine**

**ja töökord määruse muutmine**

Määrus kehtestatakse *kohaliku omavalitsuse korralduse seaduse* § 22 lõike 1 punkti 37ja *haldusmenetluse seaduse* § 92 alusel.

**§ 1.****Rakvere Vallavolikogu 27.05.2020 määruse nr 68 " Rakvere valla koolide hoolekogude moodustamine ja töökord"** (avaldamismärge RT IV, 03.06.2020, 16) **muutmine.**

1. Rakvere valla koolide hoolekogude moodustamine ja töökord § 3 lg 1 ja lg 2 muudetakse ja sõnastatakse järgmiselt:

„(1) Põhikooli hoolekogusse kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust. Kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse liige“.

„(2) Ühe asutusena tegutseva üldhariduskooli ja lasteasutuse hoolekogu koosseisu kuulub vähemalt kaks õppenõukogu esindajat, kellest üks esindab kooli ja teine lasteasutuse õpetajaid, ning nii kooli õpilaste vanemate kui ka lasteasutuse laste vanemate esindajad. Muus osas kohaldatakse põhikooli hoolekogu koosseisu kohta sätestatut“.

1. Rakvere valla koolide hoolekogude moodustamine ja töökord § 10 lg 4 muudetakse ja sõnastatakse järgmiselt:

 „(4) Hoolekogu koosolekust võtab sõnaõigusega osa direktor“.

 (3) Rakvere valla koolide hoolekogude moodustamine ja töökord § 10 lg 5 tunnistatakse

 kehtetuks.

1. Rakvere valla koolide hoolekogude moodustamine ja töökord § 11 lg 3 muudetakse ja sõnastatakse järgmiselt:

„(3) Protokoll saadetakse hiljemalt viiendal tööpäeval pärast hoolekogu koosoleku toimumist hoolekogu liikmetele.

**§ 2.****Määruse jõustumine**

 Määrus jõustub kolmandal päeval peale Riigi Teatajas avaldamist.

Peep Vassiljev

Volikogu esimees

**SELETUSKIRI**

**Rakvere valla määruse eelnõu „Rakvere valla koolide hoolekogude moodustamine ja töökord määruse muutmine“ juurde**

**Õigusakti muutmise vajalikkus ja põhjendus.**

Rakvere Vallavolikogu võttis 27.05.2020 vastu määruse nr 68 „Rakvere valla koolide hoolekogude moodustamine ja töökord“. Juunis 2020 toimunud ümarlaual koolijuhtidega leidsid haridusasutuste juhid, et mõned määruse lõiked vajavad täiendamist ja muutmist.

**EELNÕU**

**§ 3. Hoolekogu liikmed**

**Lõige 1** täpsustatud on õpilasesinduse esindaja kuulumine hoolekogusse: kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse liige. Muudatus on vajalik seetõttu, et õpilasesindus saaks kaasa rääkida ja osaleda koolielu puudutavates küsimustes.

**Lõige 2** fikseeritakse, et hoolekogu koosseisu kuuluvaid erinevate sihtgruppide esindajaid võib olla mitu.

**§ 10. Koosoleku läbiviimine**

**Lõige 4** sätestab, et hoolekogu koosolekust võtab sõnaõigusega osa direktor. Direktor võtab osa aruteludest, avaldab oma arvamusi ja seisukohti.

**Lõige 5** tunnistatakse kehtetuks valla määruses, sest lõige - Õpilasel ja vanemal on õigus pöörduda kooli hoolekogu poole õpetamist ja kasvatamist puudutavate vaidlusküsimuste korral – on fikseeritud PGS-s (§73 lg 11).

**§ 11. Koosoleku protokoll**

**Lõige 3** muudetakse protokolli saatmise tähtaega hoolekogu liikmetele. Senise kolme tööpäeva asemel sätestatakse viis tööpäeva, et oleks protokolli vormistamiseks pikem ajaressurss.